cyanic-selkie/wikianc huggingface dataset:
রাইবোজোম
সংশ্লেষণ
যদিও পেপটাইড বন্ধনের অনুঘটক একটি প্রোটন শাটল পদ্ধতিতে আরএনএ-এর P-সাইট অ্যাডিনোসিনের C২ হাইড্রক্সিলকে জড়িত করে, প্রোটিন সংশ্লেষণের অন্যান্য ধাপগুলি (যেমন ট্রান্সলোকেশন) প্রোটিন গঠনের পরিবর্তনের কারণে ঘটে। যেহেতু তাদের অনুঘটক কোর আরএনএ দিয়ে তৈরি, তাই রাইবোসোমগুলিকে "রাইবোজাইম" হিসাবে শ্রেণীবদ্ধ করা হয়, এবং ধারণা করা হয় যে তারা আরএনএ জগতের অবশিষ্টাংশ হতে পারে।
সংশ্লেষণকারী-স্বাধীন অ্যামিনো অ্যাসিডের সংযোজন
একটি রাইবোসোমের মান নিয়ন্ত্রণ প্রোটিন Rqc২ উপস্থিতি এম আরএনএ -স্বাধীন প্রোটিন প্রসারণের সাথে যুক্ত। এই প্রসারণটি ক্যাট লেজের রাইবোসোমাল সংযোজনের (Rqc২ দ্বারা আনা tRNA এর মাধ্যমে) ফল: রাইবোসোমগুলি অ্যালানিন এবং থ্রোনিনের এলোমেলো, অনুবাদ-স্বাধীন ক্রম সহ একটি স্থবির প্রোটিনের সি-টার্মিনাসকে প্রসারিত করে।
রাইবোসোমের অবস্থান
রাইবোসোমগুলিকে "মুক্ত" বা "ঝিল্লিবদ্ধ" হিসাবে শ্রেণীবদ্ধ করা হয়।
রাইবোসোমগুলিকে কখনও কখনও অঙ্গাণু হিসাবে উল্লেখ করা হয়, তবে অঙ্গাণু শব্দটির ব্যবহার প্রায়শই একটি ফসফোলিপিড ঝিল্লির অন্তর্ভুক্ত সাব-সেলুলার উপাদানগুলিকে বর্ণনা করার জন্য সীমাবদ্ধ থাকে, কিন্তু রাইবোসোমগুলি  সেভাবে থাকে না। এই কারণে, রাইবোসোমগুলিকে কখনও কখনও "ঝিল্লি বিহীন অঙ্গাণু " হিসাবে বর্ণনা করা যেতে পারে।
মুক্ত রাইবোসোম
মুক্ত রাইবোসোমগুলি কোষরসের  যে কোনও জায়গায় ঘুরতে পারে, তবে কোষের নিউক্লিয়াস এবং অন্যান্য অঙ্গাণুর বাইরে থাকে। মুক্ত রাইবোসোম থেকে গঠিত প্রোটিন কোর্সে মুক্তি পায় এবং কোষের ভেতরেই ব্যবহৃত হয়। যেহেতু সাইটোসল গ্লুটাথিয়নের উচ্চ ঘনত্ব ধারণ করে সেহেতু এটি একটি হ্রাসকারী পরিবেশ, ডাইসালফাইড বন্ধন ধারণকারী প্রোটিন, যা অক্সিডাইজড সিস্টাইন অবশিষ্টাংশ থেকে গঠিত হয়, এর মধ্যে উৎপাদিত হতে পারে না।
নীলাবতী সাহা
নীলাবতী সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় সাঁইথিয়া বিধানসভা কেন্দ্রের বিধায়ক হিসেবে দায়িত্ব পালন করছেন।
রাইবোজোম
বায়োজেনেসিস
ব্যাকটেরিয়া কোষে, একাধিক রাইবোসোমাল জিন অপেরনের ট্রান্সক্রিপশনের মাধ্যমে রাইবোসোমগুলি সাইটোপ্লাজমে সংশ্লেষিত হয়। প্রকৃত কোষে প্রক্রিয়াটি কোষের সাইটোপ্লাজম এবং নিউক্লিওলাস (নিউক্লিয়াসের মধ্যে একটি অঞ্চল)উভয় স্থানেই ঘটে।এ সমাবেশ প্রক্রিয়ায় চারটি রাইবোসোমাল আরএনএ এর সংশ্লেষণ এবং প্রক্রিয়াকরণে ২০০ টিরও বেশি প্রোটিনের সমন্বিত ফাংশন জড়িত থাকে, সেইসাথে রাইবোসোমাল প্রোটিনের সাথে সেই আর আরএনএ গুলিকে যুক্ত করে।
উৎপত্তি
রাইবোসোম প্রথম একটি আরএনএ এর জগতে উদ্ভূত হতে পারে। এটি একটি স্ব-প্রতিলিপিকারী কমপ্লেক্স হিসাবে আবির্ভূত হয় যা পরবর্তীতে অ্যামিনো অ্যাসিড উপস্থিত হতে শুরু করলে এর মধ্যে প্রোটিন সংশ্লেষণ করার ক্ষমতা বিকশিত হয়। গবেষণায় দেখা গেছে যে শুধুমাত্র আর আরএনএ দ্বারা নির্মিত প্রাচীন রাইবোসোমগুলি পেপটাইড বন্ধন সংশ্লেষণ করার ক্ষমতা তৈরি করতে পারে। উপরন্তু, প্রমাণগুলি দৃঢ়ভাবে প্রাচীন রাইবোসোমকে স্ব-প্রতিলিপিকারী কমপ্লেক্স হিসাবে নির্দেশ করে, যেখানে রাইবোসোমের আর আরএনএ -এর তথ্যগত, কাঠামোগত এবং‌ প্রভাবকীয় উদ্দেশ্য ছিল । কারণ এটি রাইবোসোমাল স্ব-প্রতিলিপির জন্য প্রয়োজনীয় টি আরএনএ এবং প্রোটিনের জন্য কোড করতে সক্ষম। ডিএনএ ছাড়া স্ব-প্রতিলিপিকারী আরএনএ জীবকে রাইবোসাইট (বা রাইবোসেল) বলা হয়।
যেহেতু অ্যামিনো অ্যাসিডগুলি ধীরে ধীরে প্রিবায়োটিক অবস্থার অধীনে আরএনএ বিশ্বে আবির্ভূত হয়, অনুঘটক আরএনএর সাথে তাদের মিথস্ক্রিয়া অনুঘটক আরএনএ অণুর কাজের পরিসর এবং কার্যকারিতা উভয়ই বাড়িয়ে তোলে। এভাবে বিবর্তনের জন্য রাইবোসোমের চালিকাশক্তি  একটি প্রাচীন স্ব-প্রতিলিপনকারী মেশিন থেকে বর্তমানের  একটি প্রোটিন সংশ্লেষণ মূলক যন্ত্রে পরিণত করেছে। নির্বাচনী চাপ রাইবোসোমের স্ব-প্রতিলিপন প্রক্রিয়ায় প্রোটিনগুলিকে যেমন  অন্তর্ভুক্ত করে, তেমনি তার প্রতিলিপনের সক্ষমতা বাড়িয়ে দেয়।
বিভিন্ন রাইবোসোম
রাইবোসোমাল আরএনএ এর  বিভিন্নতা কাঠামোগত ভারসাম্যে এবং কার্যাবলিতে গুরুত্বপূর্ণ ভূমিকা পালন করে এবং বেশিরভাগ mRNA এর পরিবর্তনগুলি অত্যন্ত সংরক্ষিত অঞ্চলে পাওয়া যায়। সবচেয়ে সাধারণ  আর আরএনএর পরিবর্তনগুলি হল সিউডোরিডিলেশন এবং রাইবোজের ২’-O মিথিলেশন।
বড়কাশিয়া বিরামপুর ইউনিয়ন
বড়কাশিয়া বিরামপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষা
শিক্ষার হার :৫২.৭৩%
'''শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান- মোতাহার হোসেন চৌধুরী
গজালিয়া আদর্শ মাধ্যমিক বিদ্যালয়
থাম্ব গজালিয়া আদর্শ মাধ্যমিক বিদ্যালয় বাগেরহাট জেলার কচুয়া থানার একটি শিক্ষা প্রতিষ্ঠান।
ইতিহাস
স্থানীয় সচেতন মানুষের ঐকান্তিক প্রচেষ্টায় ১৯৬৯ সালে বিদ্যালয়টি প্রতিষ্ঠিত হয়। পরবর্তীতে বিদ্যালয়টি ১৯৮৫ সালে এমপিওভুক্ত করা হয়।
শিক্ষক-শিক্ষার্থী
এখানে মোট ছাত্রছাত্রীর সংখ্যা প্রায় পাঁচশত। ১৩ জন শিক্ষক শিক্ষিকা, ১ জন সহকারী গ্রন্থাগারিক, ২ জন তৃতীয় শ্রেণীর কর্মচারী রয়েছে।
সহশিক্ষা কার্যক্রম
বিদ্যালয়ে নিয়মিত খেলাধুলা ও সাংস্কৃতিক অনুষ্ঠানের আয়োজন করা হয় এবং জাতীয় দিবসগুলোও যথাযথ ভাবে পালন করা হয় ।
পাইনথরমুখরা
জনসংখ্যার উপাত্ত
ভারতের ২০০১ সালের আদমশুমারি অনুসারে পাইনথরমুখরা শহরের জনসংখ্যা হল ২২,১০৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে পাইনথরমুখরা এর সাক্ষরতার হার বেশি।
এন্ডোপ্লাজমিক রেটিকুলাম
thumb|365px|১ [[Cell nucleus|নিউক্লিয়াস ২ নিউক্লিয়ার রন্ধ্র এন্ডোপ্লাজমিক রেটিকুলাম ৩ অমসৃণ এন্ডোপ্লাজমিক রেটিকুলাম ৪ মসৃণ এন্ডোপ্লাজমিক রেটিকুলাম ৫ রাইবোসোম,অমসৃণ এন্ডোপ্লাজমিক রেটিকুলামে ৬ আমিষ ,পরিবাহিত ৭ পরিবাহিত ভেসিকল ৮ গলগি বস্তু ৯ সম্মুখ দিকে গলগি বস্তু ১০ বিপরীত দিকে গলগি বস্তু ১১ গলগি বস্তুর সিস্টারনি]]
এন্ডোপ্লাজমিক রেটিকুলাম বা অন্তঃপ্লাজমীয় জালিকা হলো কোষের সাইটোপ্লাজমে অবস্থিত একপ্রকার জালিকাকার অঙ্গাণু। এরা একক আবরণী ঝিল্লি দ্বারা বেষ্টিত অসংখ্য সূক্ষ্ম সূক্ষ্ম নালিকা এবং পরস্পর সংযোগ স্থাপন করে একটি জালকের সৃষ্টি করে। ১৯৪৫ সালে বিজ্ঞানী পর্টার, হেলেন পি. থমসন এবং ফ্রান্সিস কেলমেন সর্বপ্রথম যকৃত কোষে এন্ডোপ্লাজমিক রেটিকুলাম আবিষ্কার করেন। নামকরণ করেন ১৯৫৩ সালে।
এন্ডোপ্লাজমিক রেটিকুলাম শুধু মাত্র সুকেন্দ্রিক কোষে পাওয়া যায়। এর পৃষ্ঠে রাইবোজম দানা থাকলে তাকে অমসৃণ এন্ডোপ্লাজমিক রেটিকুলাম বলে যা প্রোটিন সংশ্লেষে সক্ষম। এবং রাইবোজম দানা না থাকলে তাকে মসৃণ এন্ডোপ্লাজমিক রেটিকুলাম বলে যা লিপিড সংশ্লেষে সক্ষম। প্রাণিকোষে মসৃণ এন্ডোপ্লাজমিক রেটিকুলাম লিপিড সদৃশ স্টেরয়েড হরমোনগুলি সংশ্লেষ করে l এন্ডোপ্লাজমিক রেটিকুলাম মাইটোকন্ড্রিয়া, কোষগহ্বর এগুলো সৃষ্টিতে গুরুত্বপূর্ণ ভূমিকা পালন করে।
লাকসাম থানা
লাকসাম থানা বাংলাদেশের কুমিল্লা জেলার অন্তর্গত লাকসাম উপজেলার একটি থানা।
প্রশাসনিক এলাকাসমূহ
লাকসাম উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম লাকসাম থানার আওতাধীন।
এন্ডোপ্লাজমিক রেটিকুলাম
আকার ও গঠন
ভৌত গঠন:
গঠনগতভাবে এরা তিন প্রকার; যথা-
রাসায়নিক গঠন:
লিপিড (৩০-৪০ ভাগ)
প্রায় ১৫ ধরনের উপস্থিতি লক্ষ্য করা যায়- NADH ডায়াফোরেজ, সক্রিয় ATPase, গ্লুকোজ ৬-ফসফেটেজ ইত্যাদি। অমসৃণ রেটিকুলামে আরএনএ ও গ্লাইঅক্সিজোম পাওয়া যেতে পারে। অমসৃণ রেটিকুলামের বিচ্ছিন্ন ক্ষুদ্র অংশকে মাইক্রোসোম (Microsome) বলে।
কাজ
এন্ডোপ্লাজমিক রেটিকুলাম নিম্নোক্ত কাজ সম্পাদন করে:
১. সাইটোপ্লাজমকে ছোট ছোট অংশে ভাগ করা।
২. অমসৃণ রেটিকুলাম প্রোটিন সংশ্লেষণে ভূমিকা পালন করে।
৫. কিছু রেচনপদার্থের পরিশোধন.
৬. এটি প্রোটোপ্লাজমের কাঠামো হিসেবে কাজ করে ।
৭. এটি লিপিড ও প্রোটিন এর অন্তঃবাহক হিসেবে কাজ করে।
৮. রাইবোসোম, গ্লাইঅক্সিসোমের আকার ধারণ করে।
৯. কোষের বিষাক্ত পদার্থ নিষ্ক্রিয় করে।
১০. কোষপ্রাচীরের জন্য সেলুুুলোজ তৈরী করে।
নরেশ চন্দ্র বাউরি
নরেশ চন্দ্র বাউরি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় দুবরাজপুর বিধানসভা কেন্দ্রের বিধায়ক হিসেবে দায়িত্ব পালন করছেন।
রড লেভার
রড্‌নি জর্জ লেভার বা রড লেভার (Rodney George Laver) (জন্ম ৯ই আগস্ট, ১৯৩৮, রকহ্যামটন, কুইন্সল্যান্ড, অস্ট্রেলিয়া) একজন প্রাক্তন অস্ট্রেলীয় টেনিস খেলোয়াড়। তিনি টানা ৭ বছর বিশ্বের এক নম্বর পুরুষ টেনিস খেলোয়াড় ছিলেন। তিনিই টেনিস ইতিহাসের প্রথম ও একমাত্র খেলোয়াড় যিনি একই বছরে চারটি গ্র্যান্ড স্ল্যাম টুর্নামেন্ট জেতার কৃতিত্ব দেখান। তিনি প্রথমে ১৯৬২ সালে একজন অপেশাদার হিসেবে এবং পরে ১৯৬৯ সালে পেশাদার হিসেবে দুইবার এই অসাধারণ সাফল্য অর্জন করেন। টেনিসের পেশাদারী ওপেন যুগের শুরু হবার এ পর্যন্ত তিনিই একমাত্র "বাৎসরিক গ্র্যান্ড স্ল্যাম" (অর্থাৎ একই বছরে চারটি স্ল্যাম টুর্নামেন্ট) জিতেছেন। অনেক টেনিস পণ্ডিত লেভারকে টেনিসের ইতিহাসের সেরা খেলোয়াড় হিসেবে উল্লেখ করে থাকেন।
কুব্বাত আস-সিলসিলা
কুব্বাত আস সিলসিলা (قبة السلسلة, Qubbat as-Silsila) হল জেরুজালেমের পুরনো শহরে কুব্বাত আস সাখরার পূর্ব পাশে অবস্থিত একটি গম্বুজ। হারাম আল শরিফের এটি অন্যতম প্রাচীন স্থাপনা। এটি কোনো মসজিদ নয়। তবে এটিকে নামাজের স্থান হিসেবে ব্যবহার করা হয়। উমাইয়ারা এটি নির্মাণ করে। ক্রুসেডারদের সময় এটি একটি খ্রিষ্টান চ্যাপল হিসেবে ব্যবহার করা হত। আইয়ুবীয়রা পুনরায় এটিকে ইসলামি প্রার্থনার স্থানে রূপান্তর ঘটায়। পরবর্তীতে মামলুক, উসমানীয় ও ফিলিস্তিন ভিত্তিক ওয়াকফ এই স্থাপনার সংস্কার করে।
মঁসিয়ে ভের্দু
মঁসিয়ে ভের্দু (ইংরেজি: Monsieur Verdoux) হল ১৯৪৭ সালে মুক্তিপ্রাপ্ত মার্কিন ব্ল্যাক কমেডি চলচ্চিত্র। এটি প্রযোজনা ও পরিচালনা করেন চার্লি চ্যাপলিন। অরসন ওয়েলসের গল্প ভাবনা অবলম্বনে চলচ্চিত্রটির চিত্রনাট্য রচনা করেছেন চার্লি চ্যাপলিন নিজেই এবং তিনি নাম ভূমিকায়ও অভিনয় করেন। অঁরি দেসির লঁদ্রু নামে এক সিরিয়াল কিলারের জীবনী এই চলচ্চিত্রের মূল অনুপ্রেরণা। এতে অন্যান্য চরিত্রে অভিনয় করেন মার্থা রাই, উইলিয়াম ফ্রলি, ও মেরিলিন ন্যাশ।
মঁসিয়ে ভের্দু ছবিটির উদ্বোধনী প্রদর্শনী হয় ১৯৪৭ সালের ১১ এপ্রিল নিউইয়র্ক শহরের ব্রডওয়ে থিয়েটারে এবং এতে উল্লেখিত চ্যাপলিনের রাজনৈতিক মতাদর্শ নিয়ে বিতর্কের সৃষ্টি হয়।
আমেলি মোরেসমো
আমেলি মোরেস্‌মো (Amélie Mauresmo) একজন সফল মহিলা টেনিস খেলোয়াড়। তিনি ২০০৬ সালে অস্ট্রেলীয় ওপেন এবং উইম্ব্‌ল্‌ডন টেনিস শিরোপা জয় করেন।
বড়তলী বানিহারী ইউনিয়ন
বড়তলী বানিয়াহারী ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান সুখদেবপুর বানিয়াহারী এস ডি ই এস পি মডেল উচ্চ বিদ্যালয়।
জনপ্রতিনিধি
বর্তমান চেয়ারম্যান-
অভেদানন্দ থান্ডার
অভেদানন্দ থান্ডার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় আউসগ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।
ফুটবল লিগ কাপ
ফুটবল লিগ কাপ, সাধারনভাবে যা লিগ কাপ নামেই অধিক পরিচিত, একটি ইংরেজ ফুটবল প্রতিযোগিতা। এফ.এ. কাপের মত এটি একটি নকআউট প্রতিযোগিতা। তবে এফএ কাপের মত এতে ৬৭৪ টির মত বিশাল সংখ্যার দল অংশগ্রহণ করেনা কেবল প্রিমিয়ারশিপ ও ফুটবল লিগের দলগুলো অংশ নেয়। এফ.এ. প্রিমিয়ার লিগ থেকে ২০টি ও দ্য ফুটবল লিগ থেকে ৭২টি দল অংশ নেয়। এই কাপের আয়োজন করে ফুটবল লিগ। এই কাপের সেমিফাইনাল দুটি লেগে অনুষ্ঠিত কিন্তু এফ.এ. কাপে সবখেলাই এক লেগের হয়ে থাকে। এই কাপ বিজয়ী সরাসরি উয়েফা কাপ খেলার সুযোগ পায় যদি দলটি অন্য ইউরোপীয় প্রতিযোগিতায় (চ্যাম্পিয়নস লিগ) সুযোগ না পায়।
অন্যান্য কাপের তুলনায় লিগ কাপে খেলার ধরন আলাদা। এটি এফ.এ. কাপ থেকে কম জনপ্রিয়। এফ.এ. কাপে ইংল্যান্ডের সব দল অংশ নেয়। আরেকটি ফুটবল লিগ ট্রফি নামে নকআউট আরেকটি প্রতিযোগিতা আছে যাতে শীর্ষ দুটি বিভাগ খেলেনা। এফ.এ. কাপের তুলনায় লিগ কাপের দর্শক সংখ্যা অনেক কম। অংশগ্রহণকারী দলগুলো প্রায়ই লিগ কাপে তাদের বিশ্রামে থাকা খেলোয়াড়দের খেলায়।
বিজয়ীর তালিকা
যে দল ১ বার জিতেছে
এভারটন, ওয়েস্ট হ্যাম ও বোল্টন ওয়ান্ডারার্স একমাত্র দল যারা দুবার ফাইনালে উঠলেও কাপ জিতেনি।
পৃষ্ঠপোষক
১৯৮২ সাল থেকে লিগ কাপটি এর পৃষ্ঠপোষকের নামে নামকরণ করা হচ্ছে। এজন্য বিভিন্ন সময়ে এর নাম ছিল নিম্নরূপ:
করিমপুর জগন্নাথ উচ্চ বিদ্যালয়
করিমপুর জগন্নাথ উচ্চ বিদ্যালয় ভারতের পশ্চিমবঙ্গ রাজ্যে র নদীয়া জেলার একটি উচ্চ বিদ্যালয়। এই বিদ্যালয়টি নদীয়া জেলার তেহট্ট মহকুমার করিমপুরে অবস্থিত। এই বিদ্যালয়টি ১৯৫১ সালের ১ লা জানুয়ারি স্থাপিত হয়।
তুর্ক-মঙ্গোল ঐতিহ্য
তুর্ক-মঙ্গোল ঐতিহ্য (Turko-Mongol tradition) হচ্ছে একটি সাংস্কৃতিক বা নৃ-সাংস্কৃতিক একীভূতকরণ যা চতুর্দশ শতকের প্রথম দিকে মঙ্গোল সাম্রাজ্যের উত্তরাধিকারী রাজ্য যেমন চাগতাই খানাত এবং গোল্ডেন হোর্ড এর নেতৃত্বস্থানীয় সম্ভ্রান্তদের মধ্যে বিকশিত হয়। এই সম্ভ্রান্তগণ তুর্কীয় ভাষাসমূহ এবং ইসলাম গ্রহণ করেন, যেখানে তারা একই সাথে মঙ্গোল রাজনৈতিক এবং আইনগত প্রতিষ্ঠানসমূহ ধরে রাখে। পরবর্তীতে অনেক মধ্য এশীয় রাজ্য এই ঐতিহ্যকে প্রচণ্ডভাবে গ্রহণ করে, যাদের মধ্যে তৈমুরি সাম্রাজ্য, কাজাখ খানাত, কাজানের খানাত, নোগাই খানাত, ক্রিমীয় খানাত এবং মুঘল সাম্রাজ্য উল্লেখযোগ্য।
এরও পূর্বে প্রাগৈতিহাসিক কালেও তুর্ক-মঙ্গোল ঐতিহ্য ছিল। খ্রিষ্টপূর্ব প্রথম সহস্রাব্দের মধ্যেই প্রোটো-তুর্কীয় ভাষা থেকে প্রোটো-মঙ্গোলীয় ভাষার পূর্বপুরুষ ভাষাগুলোতে প্রচুর শব্দ প্রবেশ করে। ব্যক্তিবাচক সর্বনামগুলোতে তুর্কীয় ও মঙ্গোলীয় ভাষাগুলোতে অনেক সাদৃশ্য দেখা যায় (যেমন প্রথম, দ্বিতীয় ও তৃতীয় ব্যক্তির ক্ষেত্রে যথাক্রমে *b-, *s-, *i- প্যারাডাইম)। এরকম অন্যান্য সাদৃশ্যগুলো খ্রিষ্টপূর্ব ৫০০ অব্দের পূর্বে তুর্কীয় ভাষাগুলোর বিভিন্ন শ্রেণীবিভাগে বিভক্ত হয়ে বিকশিত হবার আগেই তৈরি হয়ে যায়। তুর্কীয় ও মঙ্গোলীয় মানুষেরা অন্তত সেই সময় থেকেই একই ধর্ম তেনগ্রিবাদ এর অনুসারী ছিল।
চৌখণ্ডী স্তূপ
চৌখণ্ডী স্তূপ হল সারনাথের একটি বৌদ্ধ স্তূপ যা ভারতের উত্তর প্রদেশের বারাণসীতে ক্যান্ট রেলওয়ে স্টেশন থেকে ৮ কিলোমিটার দূরে অবস্থিত। স্তূপগুলি কবরের ঢিবি থেকে উদ্ভূত হয়েছে এবং এটি বুদ্ধের একটি ধ্বংসাবশেষের জন্য একটি মন্দির হিসাবে কাজ করে। জুন ২০১৯ সালে ভারতীয় পুরাতত্ত্ব সর্বেক্ষণ দ্বারা ক্ষেত্রটিকে জাতীয় গুরুত্বের একটি স্মৃতিস্তম্ভ হিসাবে ঘোষণা করা হয়েছিল।
ইতিহাস
চৌখণ্ডী স্তূপটি গৌতম বুদ্ধের বুদ্ধগয়া থেকে সারনাথ পর্যন্ত ভ্রমণের সময় বুদ্ধ ও তাঁর প্রথম শিষ্যদের সাথে মিলিত হওয়ার স্থানটিকে চিহ্নিত করার জন্য ৪র্থ থেকে ৬ষ্ঠ শতাব্দীর মধ্যে গুপ্ত যুগে একটি সোপানযুক্ত মন্দির হিসেবে তৈরি করা হয়েছিল বলে মনে করা হয়। পরবর্তীতে রাজা টোডরমলের পুত্র গোবর্ধন শক্তিশালী মুঘল শাসক হুমায়ুনের সফরকে স্মরণীয় করে রাখতে অষ্টভুজাকৃতির স্তম্ভ নির্মাণ করে স্তূপটিকে বর্তমান আকারে পরিবর্তন করেন।
বর্তমানে স্তূপটি একটি উঁচু মাটির ঢিবি যা একটি অষ্টভুজাকৃতির টাওয়ার দ্বারা শীর্ষে একটি ইটের তৈরি ভবন দ্বারা আবৃত। এটি ভারতীয় পুরাতত্ত্ব সর্বেক্ষণ রক্ষণাবেক্ষণ করে।
শাহাদাত-ই আল-হিকমা
শাহাদাত-ই আল-হিকমা বাংলাদেশের একটি নিষিদ্ধ ইসলামবাদী সন্ত্রাসী সংগঠন।
ইতিহাস
শাহাদাত-ই-আল হিকমা ৮ ফেব্রুয়ারি ২০০৩ সালে কাওসার হোসেন সিদ্দিক কর্তৃক প্রতিষ্ঠিত হয়। এর অর্থায়ন দাউদ ইব্রাহিম করেছে বলে ধারণা করা হচ্ছে। এটি ঘোষণা করেছিল যে তারা বাংলাদেশে একটি ইসলামিক স্টেট প্রতিষ্ঠার জন্য সশস্ত্র সংগ্রাম করবে। সিদ্দিক দাবি করেছেন তার দলে ৩৫ হাজার ‘কমান্ডো’ এবং ‘যোদ্ধা’ রয়েছে। এটি ৯ ফেব্রুয়ারি ২০০৩ বাংলাদেশ সরকার কর্তৃক নিষিদ্ধ ঘোষিত হয়েছিল।  সিদ্দিকী ২০০৫ সালের নভেম্বর গ্রেফতার হন।
২০১১ সালের জুলাই মাসে, সিদ্দিকীকে রাজশাহী থেকে গ্রেপ্তার করা হয় যখন বাংলাদেশ পুলিশ তার নামে একটি তিন বছরের "নিখোঁজ" ওয়ারেন্ট "আবিষ্কার" করে। সিদ্দিকী ফ্রিডম পার্টির ও সদস্য ছিলেন। তিনি অতীতে বাংলাদেশের মুক্তিযুদ্ধকে "সন্ত্রাসী কার্যকলাপ" বলে উল্লেখ করেছেন। তিনি হিমালয় বেভারেজ কোম্পানি প্রতিষ্ঠা করেন যা তার মতে ৫ বিলিয়ন টাকার কোম্পানি। ২৮ জুলাই ২০১১ সালে তাকে কারাগারে পাঠানো হয়।
শ্রীলঙ্কা সেনাবাহিনী চিকিৎসা শাখা
শ্রীলঙ্কা সেনাবাহিনী চিকিৎসা শাখা (মূল নামঃ শ্রীলঙ্কা আর্মি মেডিক্যাল কোর, এসএলএএমসি) হচ্ছে শ্রীলঙ্কা সেনাবাহিনীর চিকিৎসা সেবা শাখা। ১৮৮১ সালে ব্রিটিশরা এটি তৈরি করে দিয়ে যায়, তখন এটির নাম ছিলো সিলন মেডিক্যাল কোর।
ইতিহাস
কোরের সূচনা ২৯ জুলাই ১৮৮১ সালে ফিরে আসে যখন স্ট্রেচার বিটার সংস্থাটি প্রথমদিকে সিলন লাইট ইনফ্যান্ট্রি স্বেচ্ছাসেবীদের অংশ হিসেবে তৈরি হয়, এটি শীঘ্রই সিলন স্বেচ্ছাসেবীর মেডিকেল কোর হয়ে ওঠে পরবর্তীকালে সিলন প্রতিরক্ষা বাহিনীর অংশ হয়ে যায়, প্রথম এবং দ্বিতীয় বিশ্বযুদ্ধের সময় এর সদস্যদেরকে মোতায়েন করা হয়।
স্বাধীনতার পরে সিলন প্রতিরক্ষা বাহিনীটি ভেঙে ফেলার সাথে সাথে, সিলন স্বেচ্ছাসেবক মেডিকেল কোর লেফটেন্যান্ট কর্নেল সিডনি জয়াবর্ধনে প্রথম কমান্ডিং অফিসার হিসেবে সিলন আর্মি স্বেচ্ছাসেবক বাহিনীর একটি অংশে পরিণত করেন। কিন্তু ১৯৫০ সালের অক্টোবরে সিলন আর্মির নিয়মিত বাহিনীতে সিলন আর্মি মেডিকেল কোর তৈরি করা হয়েছিলো। এর শুরুতে এটির ৩ জন কর্মকর্তা ছিল এবং যুদ্ধের সময় সিভিএমসি থেকে আরও ২০টি পদ ছিলো। লেঃ কর্নেল এইচ সি সিরাসিংহে, ওবিই নিয়মিত মেডিকেল কোরের প্রথম কমান্ডিং অফিসার ছিলেন। সে বছর রয়্যাল আর্মি মেডিকেল কোরের প্রাক্তন ব্রিটিশ সামরিক হাসপাতালে একটি ১০ শয্যাবিশিষ্ট শিবিরের অভ্যর্থনা কেন্দ্রটি চালু করা হয়েছিল, শীঘ্রই এটি একটি ৩০ শয্যাবিশিষ্ট পরিষেবা হাসপাতালে উন্নীত করা হয়েছিল। ১৯৭২ সালে শ্রীলঙ্কা প্রজাতন্ত্র হয়ে উঠলে এই কোরটির পুনরায় নামকরণ করা হয় শ্রীলঙ্কা আর্মি মেডিকেল কোর হিসেবে।
স্বাধীনতা পরবর্তী ইতিহাসে কোর বিভিন্ন পরিস্থিতিতে সেবা দিয়েছিলো; প্রাকৃতিক দূর্যোগের সময় এটি সিভিল মেডিকেল পরিষেবাগুলিতে সহায়তা করেছিলো এবং বেসামরিক চিকিৎসকরা এবং নার্সরা অনশনে গেলে জাতীয় ও প্রাদেশিক হাসপাতালের কার্যক্রম পরিচালিত করেছিলো। একাত্তরের বিদ্রোহ এবং শ্রীলঙ্কার গৃহযুদ্ধ চলাকালীন সেনাবাহিনীর সদস্যরা আক্রমণে নেমে এলে মেডিক্যাল কোরের সদস্যরা আহত হওয়া সৈনিকদেরকে চিকিৎসা সেবা দিয়েছিলো।
তিব্বতের ইতিহাস
তিব্বতের ইতিহাস মূলত তিব্বতী বৌদ্ধধর্মের ইতিহাস ও বিবর্তনের সঙ্গে ওতপ্রোত ভাবে জড়িত। এই ধর্ম শুধুমাত্র তিব্বতী সংস্কৃতি নয়, মঙ্গোল ও মাঞ্চু জাতির গৌরবোজ্জ্বল সংস্কৃতি গড়ে তুলতে সহায়ক হয়ে ওঠে। ভারত ও চীনের মতো দুইটি সুপ্রাচীন সভ্যতার মধ্যবর্তী স্থানে তিব্বতী সভ্যতার বিস্তার ঘটে। তিব্বত মালভূমির পূর্বে অবস্থিত পর্বতশ্রেণী তিব্বত ও চীনের মধ্যেকার সীমান্ত হিসেবে দীর্ঘকাল অবস্থান করেছ, অপরদিকে হিমালয়ের সুউচ্চ পর্বতশ্রেণী ভারত ও নেপালের রাজ্যগুলি থেকে তিব্বতকে পৃথক করে রেখেছে। এই দুই সভ্যতার মধ্যে মূলতঃ ভারত থেকে শান্তরক্ষিত, কমলশীল, বিমলমিত্র, অতীশ দীপঙ্করের মতো বহু বিখ্যাত মহাযানী বৌদ্ধ পণ্ডিত এবং পদ্মসম্ভবের মতো বিখ্যাত তান্ত্রিক তিব্বতের দুর্গম পথে যাত্রা করে তিব্বতী শাসককদের পৃষ্ঠপোষকতায় তন্ত্রসমৃদ্ধ তিব্বতী বৌদ্ধধর্মের সূচনা ও প্রসার করলে তিব্বতে একটি ধর্ম ও তন্ত্রকেন্দ্রিক সংস্কৃতি গড়ে ওঠে।
বিভক্তির যুগ
গ্লাং-দার-মার মৃত্যুর পর দুই পুত্র য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন। ওদ-স্রুংয়ের পুত্র দ্পাল-'খোর-ব্র্ত্সানের  ব্ক্রা-শিস-ব্র্ত্সেন-ব্র্ত্সান  এবং স্ক্যিদ-ল্দে-ন্যিমা-গোন  নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত লা-দ্ভাগ্স-র্গ্যাল-রাব্স বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তার তিন পুত্রের মধ্য তার সাম্রাজ্য ভাগ করে দেন। এই বিবরণীতে বলা হয় তিনি তার তার জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন  পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন। বিভক্তির যুগে তিব্বতী বৌদ্ধধর্মের প্রগতি স্তব্ধ হয়। বৌদ্ধ ভিক্ষুদের হত্যা, কারাবাস ও নির্বাসন দেওয়া হয়। এই সময় তিব্বতের সীমান্ত অঞ্চল আমদোতেই একমাত্র অতিব্বতী গোষ্ঠীদের মধ্যে তিব্বতী বৌদ্ধধর্ম টিকে থাকে। এই সময় দ্মার-বান-শাক্য-সেং-গে, গ্ত্সাং-রাব-গ্সাল  এবং গ্যো-দ্গে-ছুং  এবং ব্লা-ছেন-দ্গোংস-পা-রাব-গ্সাল  নামক চার বৌদ্ধ ভিক্ষু উত্তর পূর্ব তিব্বত অঞ্চলে বৌদ্ধ ধর্মের পুনরুজ্জীবন ঘটান।
কোশোত মঙ্গোল শাসন
১৬৮২ খ্রিষ্টাব্দে পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শো মৃত্যুবরণ করেন, কিন্তু তার প্রধান মন্ত্রী সাংস-র্গ্যাস-র্গ্যা-ম্ত্শো এই ঘটনার কথা প্রায় পনেরো বছর ধরে সকলের নিকট লুকিয়ে রাখেন। কারণ এই সময় তিনি পোতালা প্রাসাদের নির্মাণ সম্পূর্ণ করে নিতে এবং তিব্বতের শাসনব্যবস্থা সুদৃঢ় করে নিতে চেয়েছিলেন। তিনি এই সময় পঞ্চম দলাই লামার নতুন পুনর্জন্ম খোঁজার চেষ্টা চালিয়ে যান। ১৬৮৮ খ্রিষ্টাব্দে পরবর্তী দলাই লামা হিসেবে ত্শাংস-দ্ব্যাংস-র্গ্যা-ম্ত্শোকে চিহ্নিত করা হলেও লাসা শহর থেকে দূরে ম্ত্শো-না  নামক স্থানে সপরিবারে ত্শাংস-দ্ব্যাংস-র্গ্যা-ম্ত্শোকে ঘরবন্দী করে রাখা হয়। সাংস-র্গ্যাস-র্গ্যা-ম্ত্শোর পক্ষে পঞ্চম দলাই লামার মৃত্যুর খবর গোপণ রাখা অসম্ভব হয়ে পড়ায় ১৬৯৭ খ্রিষ্টাব্দে ত্শাংস-দ্ব্যাংস-র্গ্যা-ম্ত্শোকে ষষ্ঠ দলাই লামা রূপে আনুষ্ঠানিকভাবে স্বীকৃতি দেওয়া হয়। ১৭০৫ খ্রিষ্টাব্দে কোশোত মঙ্গোল নেতা ল্হাজাং খান তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করে লাসা শহরকে নিজের অধিকারে নিয়ে আসেন। ১৭০৬ খ্রিষ্টাব্দের ২৮শে জুন ল্হাজাং খান তার নিজের পুত্র মোনপা পেকার দ্জিনপাকে ষষ্ঠ দলাই লামা রূপে তুলে ধরেন। পঞ্চম পাঞ্চেন লামা মোনপা পেকার দ্জিনপাকে ষষ্ঠ দলাই লামা রূপে মেনে নেন ও তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। এই দিন ল্হাজাং খান ত্শাংস-দ্ব্যাংস-র্গ্যা-ম্ত্শোকে গ্রেপ্তার করেন। গ্রেপ্তার বরণের পর ত্শাংস-দ্ব্যাংস-র্গ্যা-ম্ত্শোকে চীনের বেইজিং শহরে আমন্ত্রণ জানানো হয়। তিব্বতীদের প্রতিবাদ সত্ত্বেও তাকে সৈন্যদের তত্ত্বাবধানে চীন পাঠানো হয়। এই দল আমদো অঞ্চলের কোকোনরে শিবির করে বলে জানা যায়। এরপরের ঘটনা সম্বন্ধে সঠিক তথ্য পাওয়া যায় না। কোন কোন মতে ১৭০৬ খ্রিষ্টাব্দের ১৫ই নভেম্বর জ্বরাক্রান্ত হয়ে কোকোনর অঞ্চলে তার মৃত্যু ঘটে। ১৭১৪ খ্রিষ্টাব্দে ল্হাজাং খানের রোষ থেকে বাঁচানোর উদ্দেশ্যে অত্যন্ত গোপণে সপ্তম দলাই লামা হিসেবে ব্স্কাল-ব্জাং-র্গ্যা-ম্ত্শোকে স্বীকৃতি দেওয়া হয়। ১৭১৬ খ্রিষ্টাব্দে কাংজি সম্রাট একটি চীনা-তিব্বতী-মঙ্গোল অশ্বারোহী বাহিনীর তত্ত্বাবধানে সপ্তম দলাই লামাকে স্কু-'বুম বৌদ্ধবিহার নিয়ে যাওয়ার জন্য রাজপ্রতিনিধি পাঠান এবং এই বিহারেই তাকে সর্বসমক্ষে আনুষ্ঠানিক স্বীকৃতি প্রদান করা হয়  ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী মধ্য তিব্বত আক্রমণ করে ল্হাজাং খানকে হত্যা করে এবং তার পুত্র ঙ্গাগ-দ্বাং-য়ে-শেস-র্গ্যা-ম্ত্শোকে দলাই লামার পদ থেকে সরিয়ে দেয়। সালুঈন নদীর যুদ্ধে চিং সাম্রাজ্যের একটি সেনাবাহিনীকে ধ্বংস করে।   ১৭২০ খ্রিষ্টাব্দে কাংজি সম্রাট দ্বারা প্রেরিত চীনা-তিব্বতী সেনাবাহিনী একটি বড় সামরিক অভিযানে দ্জুঙ্গার মোঙ্গলদের তিব্বত থেকে হঠিয়ে দিতে সক্ষম হয়।  চিং রাজপুত্র ইয়িন্তি (胤禵) এবং তিব্বতী বৌদ্ধধর্মের প্রতিনিধিদের নেতৃত্বে এই বাহিনী ১৭২১ খ্রিষ্টাব্দে ব্স্কাল-ব্জাং-র্গ্যা-ম্ত্শোকে স্কু-'বুম বৌদ্ধবিহার থেকে লাসা শহরে নিয়ে আসেন।
গৃহযুদ্ধ
তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পো, ঙ্গা-ফোদ-র্দো-র্জে-র্গ্যাল-পো , লুম-পা-বা-ব্ক্রা-শিস-র্গ্যাল-পো , স্ব্যার-রা-বা-ব্লো-গ্রোস-র্গ্যাল-পো এবং ফো-ল্হা-নাস-ব্সোদ-নাম্স-স্তোব্স-র্গ্যাস এই পাঁচজন তিব্বতী অভিজাতের ওপর সমস্ত ক্ষমতা অর্পণ করা হয়। সপ্তম দলাই লামার পিতা ব্সোদ-নাম্স-দার-র্গ্যাস  এই ক্ষমতার কেন্দ্রে সামিল হয়ে পড়েন। ১৭২৭ খ্রিষ্টাব্দে ঙ্গা-ফোদ-র্দো-র্জে-র্গ্যাল-পো, লুম-পা-বা-ব্ক্রা-শিস-র্গ্যাল-পো, স্ব্যার-রা-বা-ব্লো-গ্রোস-র্গ্যাল-পো এই তিন অভিজাত ব্সোদ-নাম্স-দার-র্গ্যাসের সাথে মিলিত ভাবে ষড়যন্ত্র করে খাং-ছেন-নাস-ব্সোদ-নাম্স-র্গ্যাল-পোকে সপরিবারে হত্যা করেন। এই সময় ফো-ল্হা-নাস-ব্সোদ-নাম্স-স্তোব্স-র্গ্যাস লাসা শহরে না থাকায় তারা তার বিরুদ্ধে তিনশত সৈন্যের এক সেনাবাহিনী প্রেরণ করেন, কিন্তু এই অভিযান ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাস চিং সাম্রাজ্যের সাহায্য চেয়ে পাঠান। ছয় মাস ধরে যুদ্ধের পর ঙ্গা-ফোদ-র্দো-র্জে-র্গ্যাল-পো পরাজিত হন। ফো-ল্হা-নাস-ব্সোদ-নাম্স-স্তোব্স-র্গ্যাস এরপর ৯০০০ সৈন্যের নেতৃত্ব দিয়ে লাসা অধিকার করেন ও পোতালা প্রাসাদ অবরোধ করেন। ১৭২৮ খ্রিষ্টাব্দের ৫ই জুলাই তিনি তার বিপক্ষদের বন্দী করেন ও ৪ঠা সেপ্টেম্বর চিং সাম্রাজ্যের সেনাবাহিনী লাসা প্রবেশ করলে গৃহযুদ্ধের অবসান ঘটে। গৃহযুদ্ধের অবসান হলে চিং সম্রাট ফো-ল্হা-নাস-ব্সোদ-নাম্স-স্তোব্স-র্গ্যাসকে মধ্য তিব্বতের শাসনভারের দায়িত্ব প্রদান করেন। তার অধীনে স্রিদ-গ্চোদ-ত্শে-ব্রতান  এবং ত্শে-রিং-দ্বাং-র্গ্যাল  নামক দুই মন্ত্রী প্রশাসনিক কাজে তাকে সাহায্য করতেন। এছাড়াও চিং সম্রাট সাম্রাজ্যের প্রতিনিধি হিসেবে ছিলেন দুইজন উচ্চপদস্থ আধিকারিক বা আম্বান। গৃহযুদ্ধে সপ্তম দলাই লামার পিতা ব্সোদ-নাম্স-দার-র্গ্যাস চিং বিরোধী কার্যকলাপে লিপ্ত থাকার কারণে ক্ষমতা লাভের পর ফো-ল্হা-নাস-ব্সোদ-নাম্স-স্তোব্স-র্গ্যাস সপ্তম দলাই লামাকে লাসা থেকে নির্বাসিত করে খাম্স অঞ্চলের পূর্বপ্রান্তে ম্গার-থার  নামক এক নব্য প্রতিষ্ঠিত বৌদ্ধবিহারে পাঠিয়ে দেন। ১৭৩৫ খ্রিষ্টাব্দে চিং সম্রাট ইয়োংঝেংয়ের সিদ্ধান্তে সপ্তম দলাই লামাকে লাসা প্রত্যাবর্তনের নির্দেশ দেওয়া হয়। সপ্তম দলাই লামা শুধুমাত্র ধর্মীয় কার্যকলাপেই সীমাবদ্ধ থাকবেন, এই শর্তে ফো-ল্হা-নাস-ব্সোদ-নাম্স-স্তোব্স-র্গ্যাস এই নির্দেশ মেনে নেন। ১৭৩৯ খ্রিষ্টাব্দের মধ্যে ফো-ল্হা-নাস-ব্সোদ-নাম্স-স্তোব্স-র্গ্যাস বস্তুতপক্ষে একজন স্বাধীন শাসক হিসেবে রাজত্ব করেন। তার শাসনকাল ছিল শান্তিপূর্ণ, সমৃদ্ধ ও স্থিতিশীল। তার পনেরো হাজার পদাতিক সৈন্য ও দশ হাজার অশ্বারোহী বাহিনী তিব্বতের নিরাপত্তা সুনিশ্চিত করেছিল। তার শাসনকালে অশ্চিম থেকে পূর্ব তিব্বত পর্যন্ত বিস্তৃত একটি সংগঠিত ডাকব্যবস্থা গড়ে ওঠে।
লাসার দাঙ্গা
১৭৪৭ খ্রিষ্টাব্দের ১২ই মার্চ ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তিব্বতের শাসনক্ষমতা তার দ্বিতীয় পুত্র 'গ্যুর-মেদ-র্নাম-র্গ্যালের অধীনে আসে। তিনি তিব্বতে চীনা শাসনের অবসানের জন্য বদ্ধপরিকর ছিলেন। তিনি চিং সম্রাটকে অনুরোধ করে লাসা শহরে অবস্থিত চীনা সৈন্যের সংখ্যা পাঁচশো থেকে একশোতে নামিয়ে আনেন। এর বিপরীতে তিব্বতী সৈনিকের সংখ্যা পঁচিশ হাজার পর্যন্ত বাড়িয়ে তোলেন। ১৭৪৮ খ্রিষ্টাব্দের জানুয়ারি মাসে চিং সম্রাটের অনুমতিক্রমে দ্জুঙ্গার মঙ্গোলদের একটি প্রতিনিধিদল তার সঙ্গে সাক্ষাৎ করে। এই সাক্ষাতের পরে তার সমর্থনে দ্জুঙ্গার মঙ্গোলদের সেনাবাহিনীর লাদাখ হয়ে তিব্বতে আসার সম্ভাবনা তৈরী হয়। ১৯৪৯ খ্রিষ্টাব্দে 'গ্যুর-মেদ-র্নাম-র্গ্যাল দুই হাজার সৈন্য ও প্রচুর অস্ত্রশস্ত্র লাসা শহরে নিয়ে চলে আসেন। ১৭৫০ খ্রিষ্টাব্দের নভেম্বর মাসে তিনি চীনাদের তিব্বতী ডাকব্যবস্থা ব্যবহারের ওপর নিষেধাজ্ঞা জারী করেন। এই ভাবে তিনি ধীরে ধীরে লাসা শহরে অবস্থিত চীনা উচ্চপদস্থ আধিকারিক বা আম্বানদের বিচ্ছিন্ন করে দেন। এই সমস্ত ঘটনার পরিপ্রেক্ষিতে ফুসিন ও লাব্দোন নামক দুই আম্বান তাকে হত্যা করলে লাসায় দাঙ্গার সূত্রপাত ঘটে। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে। জনতা এরপর এই সৈন্যদের সম্পত্তি লুঠ করে। এই দাঙ্গায় সাতাত্তর জন চীনা নাগরিক মারা যান ও প্রায় ২০০ জন চীনা নাগরিক পোতালা প্রাসাদে আশ্রয় গ্রহণ করেন।। তিব্বতের প্রশাসনিক উচ্চপদস্থরা এই দাঙ্গাকে সমর্থন না করায় এই দাঙ্গা খুব তাড়াতাড়ি বন্ধ হয়ে যায় ও শীঘ্রই দাঙ্গাকারীদের গ্রেপ্তার করা হয়। চিং সম্রাট চিয়ানলোংয়ের (乾隆) একটি প্রতিনিধিদল লাসা পৌছলে চীনা প্রতিনিধিদের হাতে বন্দীদের তুলে দেওয়া হয়। এরপর সামান্য জিজ্ঞাসাবাদের পর বন্দীদের মৃত্যুদণ্ড ঘোষণা করা হয়। চিয়ানলোং সিদ্ধান্ত নেন যে, তিব্বতের শাসনভার তিব্বতীদের হাতে না রেখে দুইজন আম্বানের দায়িত্বে রাখা হবে। কিন্তু মাঞ্চুদের সরাসরি অধীনে না রেখে তিব্বতীদের দলাই লামার রাজনৈতিক ক্ষমতাধীনে রাখার ব্যাপারে এই সময় সপ্তম দলাই লামার শিষ্য রোল-পা'ই-র্দো-র্জে সম্রাটকে বোঝাতে সক্ষম হন। এরফলে 'গ্যুর-মেদ-র্নাম-র্গ্যালের প্রভাবাধীন গোষ্ঠীর হাত থেকে ক্ষমতা সপ্তম দলাই লামা ও মাঞ্চু আম্বানদের হাতে অর্পিত হয়।  ১৭৫১ খ্রিষ্টাব্দে ব্কা'-শাগ  বা মন্ত্রী পরিষদ নামক পদের সৃষ্টি করে সপ্তম দলাই লামা ক্ষমতার বিকেন্দ্রীকরণ ঘটান।
ব্রিটিশ অভিযান
ঊনবিংশ শতাব্দীর শেষ ভাগে ব্রিটিশ ভারত তিব্বত সম্বন্ধে আগ্রহ প্রকাশ করতে শুরু করে। এই সময় বেশ কয়েকজন ভারতীয় প্রথমে অভিযাত্রী রূপে ও পরে বণিক রূপে তিব্বতে প্রবেশ করে। ১৮৮৬, ১৮৯০, এবং ১৮৯৩ খ্রিষ্টাব্দে ব্রিটেন ও চীনের মধ্যে তিব্বত সংক্রান্ত চুক্তি সম্পাদিত হলেও তিব্বত সরকার এই চুক্তিগুলির বৈধতা অস্বীকার করে ব্রিটিশ প্রতিনিধিদের তিব্বতে প্রবেশে নিষেধাজ্ঞা জারী করে।
বিংশ শতাব্দীর শুরুতে রাশিয়া তিব্বতে ও মধ্য এশিয়ায় প্রভাব বিস্তার করতে চায়, এই আশঙ্কায় ১৯০৪ খ্রিষ্টাব্দে ফ্রান্সিস ইয়ংহাজব্যান্ডের নেতৃত্বে তিব্বতে একটি ব্রিটিশ সামরিক অভিযান সংগঠিত হয়। ব্রিটিশ সৈন্য লাসা পৌছনোর আগেই ত্রয়োদশ দলাই লামা মঙ্গোলিয়া পলায়ন করেন। ৪ঠা সেপ্টেম্বর তিব্বতের রাজপ্রতিনিধি ব্লো-ব্জাং-র্গ্যাল-ম্ত্শান ও জাতীয় পরিষদ ব্রিটিশদের সঙ্গে একটি চুক্তিতে স্বাক্ষর করতে বাধ্য হন।  এই চুক্তি অনুসারে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ১৯০৬ খ্রিষ্টাব্দে ব্রিটিশদের সঙ্গে চিং রাজবংশের চুক্তির দ্বারা ১৯০৪ খ্রিষ্টাব্দে তিব্বতীদের সঙ্গে চুক্তির শর্তপূরণ নিশ্চিত করা হয়। এই চুক্তি অনুসারে চিং রাজসভা থেকে অর্থলাভের বিনিময়ে তিব্বতের প্রশাসনে হস্তক্ষেপ না করা ও তিব্বতের অংশ অধিকার না করার প্রতিশ্রুতি দেয়। অপরদিকে চিং সাম্রাজ্য তিব্বতের অভ্যন্তরীণ প্রশাসনে অন্য বৈদেশিক শক্তিকে হস্তক্ষেপ করার অনুমতি না দেওয়ার জন্য চুক্তিবদ্ধ হয়।  ১৯০৭ খ্রিষ্টাব্দে রাশিয়া ও ব্রিটেন তিব্বতের ওপর চীনের আধিপত্য স্বীকার করে নেয় এবং চীন সরকারকে মধ্যস্থতা করে তবেই তিব্বতের ব্যাপারে হস্তক্ষেপের ব্যাপারে নিজেদের অবস্থান নিশ্চিত করে।
কার্যতঃ স্বাধীনতা ঘোষণা
১৯১১ খ্রিষ্টাব্দে চিং রাজবংশের পতন হলে চীনের নতুন সরকার তিব্বতের দিকে নজর দিতে ব্যর্থ হন। এই সময় তিব্বতীরা বিদ্রোহ ঘোষণা করে পুনরায় তিব্বতের অধিকার কেড়ে নিতে সক্ষম হন। ১৯১২ খ্রিষ্টাব্দে ত্রয়োদশ দলাই লামা ভারত থেকে যাত্রা করে লাসা শহরে প্রবেশ করে ১২ই ফেব্রুয়ারি চীনের সঙ্গে সমস্ত সম্পর্ক ছিন্ন করে তিব্বতকে একটি স্বাধীন রাষ্ট্র হিসেবে ঘোষণা করেন। এই ঘোষণার পরিপ্রেক্ষিতে তিব্বতে অবস্থিত সমস্ত চীনা সৈন্যদের তিব্বত ছেড়ে চলে যাওয়ার নির্দেশ দেওয়া হয়। ১৯১৩ খ্রিষ্টাব্দে ত্রয়োদশ দলাই লামার ঘনিষ্ঠ আগভান দোর্জিয়েভ ও দুইজন তিব্বতী প্রতিনিধি উর্গা শহরে মঙ্গোলিয়া ও তিব্বত সরকারের মধ্যে মৈত্রী চুক্তি স্বাক্ষর করেন। এই চুক্তির মাধ্যমে তিব্বত ও মঙ্গোলিয়া উভয় রাষ্ট্র একে অপরকে স্বীকৃতি প্রদান করে এবং চীনের শাসনাধীনে না থেকে স্বাধীনতা ঘোষণা করে। ১৯১৩ খ্রিষ্টাব্দে তিব্বত ব্রিটিশ ভারতের সঙ্গে সিমলা চুক্তি স্বাক্ষর করেন। ব্রিটিশ প্রতিনিধি স্যার হেনরি ম্যাকমহোন তিব্বতকে বহিঃ তিব্বত এবং অন্তঃ তিব্বতে ভাগ করার পরামর্শ দেন। তার পরামর্শ অনুযায়ী দ্বুস-গ্ত্সাং এবং পশ্চিম খাম্স অঞ্চল নিয়ে গঠিত বহিঃ তিব্বতের প্রশাসন লাসা শহরে অবস্থিত তিব্বত সরকারের স্বায়ত্ত্বশাসনে এবং আমদো এবং পূর্ব খাম্স অঞ্চল নিয়ে গঠিত অন্তঃ তিব্বত সরাসরি চীনা প্রশাসনের অধীনে থাকে। চুক্তিতে স্থির হয় যে, বহিঃ তিব্বতের প্রশাসনিক কাজকর্মে তিব্বত সরকার সমস্ত আধিকারিক নিযুক্ত করবে এবং তাতে চীন সরকার হস্তক্ষেপ করবে না।  বহিঃ তিব্বতের প্রশাসনে চীন সরকার হস্তক্ষেপ না করলেও এই চুক্তির ফলে স্থির হয় যে সমগ্র তিব্বতই চীনের অংশ বিশেষ। কিন্তু চীন এই চুক্তিকে অবৈধ বলে দাবী করে।
বাউসী ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- জনাব শামছুল হক
ভূমিজ বিদ্রোহ
ভূমিজ বিদ্রোহ, যা গঙ্গা নারাইনের হাঙ্গামা নামেও পরিচিত, ছিল পূর্ববর্তী বঙ্গ রাজ্যের মেদিনীপুর জেলার ধলভূম এবং জঙ্গলমহল এলাকায় অবস্থিত ভূমিজ আদিবাসীদের দ্বারা ১৮৩২-১৮৩৩ সালে সংঘটিত একটি বিদ্রোহ। এর নেতৃত্বে ছিলেন গঙ্গা নারায়ণ সিং । ঐতিহাসিকরা একে চুয়াদ বিদ্রোহও বলেছেন।
বাংলাদেশ সেনাবাহিনী ওয়েলফেয়ার ট্রাস্ট
বাংলাদেশ সেনাবাহিনী ওয়েলফেয়ার ট্রাস্ট বাংলাদেশ সেনাবাহিনী কর্তৃক পরিচালিত একটি স্বায়ত্তশাসিত সংস্থা। সংস্থাটি হোটেল, গ্যাস স্টেশন এবং গল্ফ ক্লাব সহ বেশ কয়েকটি ব্যবসা প্রতিষ্ঠানের মালিক।
টিম বার্নার্স-লি
স্যার টিমোথি জন "টিম" বার্নার্স-লি (Tim Berners-Lee; জন্ম: ৮ জুন ১৯৫৫; টিমবিএল নামেও যিনি পরিচিত) পেশায় একজন ব্রিটিশ পদার্থবিদ, কম্পিউটার বিজ্ঞানী, এমআইটি অধ্যাপক, এবং ওয়ার্ল্ড ওয়াইড ওয়েবের জনক এবং ওয়ার্ল্ড ওয়াইড ওয়েব কনসোর্টিয়ামের পরিচালক। তিনি ওয়ার্ল্ড ওয়াইড ওয়েব ফাউন্ডেশনের প্রতিষ্ঠাতা।
শিক্ষাজীবন
টিম বার্নার্স-লি শিন মাউন্ট প্রাইমারী স্কুলে ভর্তি হন এবং পরবর্ত্তীকালে দক্ষিণ-পশ্চিম লন্ডনের এমানুয়েল স্কুলে ১৯৬৯ থেকে ১৯৭৩ সাল পর্যন্ত শিক্ষাগ্রহণ করেন। এরপর তিনি ১৯৭৩ থেকে ১৯৭৬ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞানে পড়াশোনা করেন এবং তিনি সেখানে প্রথম শ্রেণী অর্জন করেন।
কর্মজীবন
টিম বার্নার্স-লি সার্ন এ ১৯৮০ সালের জুন থেকে ডিসেম্বর পর্যন্ত কর্মরত ছিলেন। ১৯৮৪ সালে তিনি পুনরায় সার্ন এ যোগদান করেন। তিনি ১৯৮৯ সালে ওয়েবের ধারণা দেন৷ তখন তিনি সিইআরএন ল্যাবে সফটওয়্যার প্রকৌশলী হিসেবে কর্মরত ছিলেন। সিইআরএন ল্যাব হচ্ছে বৈজ্ঞানিক গবেষণাগার, যেখানে বৈজ্ঞানিক লব্ধ ফলাফলের জন্য যে ডেটাবেজ ব্যবহার করা হতো। তার লক্ষ ছিল কীভাবে একটি কম্পিউটারে তথ্য রেখে তা অন্য কম্পিউটার থেকে একসেস করা যায়।এই ধারণা থেকেই ওয়েবের উদ্ভব। তিনি তখন একটি পূর্ণাঙ্গ ওয়েবসাইট তৈরি করেন৷ বর্তমানে তিনি ওয়ার্ল্ড ওয়াইড ওয়েব কনসোর্টিয়াম ডিরেক্টর পদে অধিষ্ঠিত এবং পরবর্তী কালে ওয়ার্ল্ড ওয়াইড ওয়েব ফাউন্ডেশন প্রতিষ্ঠা করেন।
নেপাল ঘোড়ুই
নেপাল ঘোড়ুই হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় রায়না বিধানসভা কেন্দ্রের বিধায়ক হিসেবে দায়িত্ব পালন করছেন।
লাকসাম পৌরসভা
লাকসাম পৌরসভা বাংলাদেশের কুমিল্লা জেলার অন্তর্গত একটি পৌরসভা।
অবস্থান ও সীমানা
লাকসাম উপজেলার মধ্যাংশে লাকসাম পৌরসভার অবস্থান। এ পৌরসভার পশ্চিমে কান্দিরপাড় ইউনিয়ন, দক্ষিণ-পশ্চিমে গোবিন্দপুর ইউনিয়ন, দক্ষিণে উত্তরদা ইউনিয়ন ও আজগরা ইউনিয়ন, পূর্বে লাকসাম পূর্ব ইউনিয়ন ও লালমাই উপজেলার পেরুল দক্ষিণ ইউনিয়ন এবং উত্তরে লালমাই উপজেলার পেরুল দক্ষিণ ইউনিয়ন অবস্থিত।
চণ্ডীগড়
চণ্ডীগড় (পাঞ্জাবি: ਚੰਡੀਗੜ੍ਹ, হিন্দি: चंडीगढ़ চাণ্ডীগাঢ়্‌, উচ্চারণ: ) ভারতের পাঞ্জাব ও হরিয়ানা রাজ্যের রাজধানী। তবে প্রশাসনিকভাবে চণ্ডীগড় এই দুইয়ের কোনটিরই অধীনস্থ নয়, এটি একটি কেন্দ্রশাসিত অঞ্চল। পাঞ্জাবের রাজ্যপাল চণ্ডীগড়েরও শাসনকর্তা। শহরটির নাম এসেছে নিকটেই হরিয়ানার পাঁচখুলা জেলার চণ্ডী মন্দিরের নাম থেকে। চণ্ডীগড়ের আক্ষরিক অর্থই হল দেবী চণ্ডীর গড় বা দুর্গ। পাঁচখুলা ও মোহালি চণ্ডীগড়ের উপকণ্ঠে দুটি উপ-শহর। অনেকসময় এদের একত্রে চণ্ডীগড় শহরত্রয়ী অভিধা দেওয়া হয়।
চণ্ডীগড় শহর জীবনের উন্নত মানের জন্য ভারতীয় রাজ্য ও কেন্দ্রশাসিত অঞ্চলগুলির মধ্যে সর্বোচ্চ স্থানের অধিকারী। চণ্ডীগড় স্বাধীন ভারতের পরিকল্পিত শহরগুলির একটি। (ভারতের অন্যান্য পরিকল্পিত শহরগুলি হল এডুইন লুট্যেনের নয়া দিল্লী, উড়িষ্যার ভুবনেশ্বর, গুজরাটের গান্ধীনগর, এবং মহারাষ্ট্রের মুম্বই যা যথাক্রমে পুরাতন শহর দিল্লী, কটক ও মুম্বাই-এর উপকণ্ঠে গড়ে তোলা হয়।)
সংক্ষিপ্ত ইতিহাস
সদ্যস্বাধীন ভারতের সবকটি শহর প্রকল্পগুলির মধ্যে চণ্ডীগড় দ্রুত সবথেকে গুরুত্বপূর্ণ হয়ে ওঠে। তার কারণ হলঃ প্রথমত এর অবস্থান দিল্লীর কাছে এবং অস্থির রাজ্য পাঞ্জাবের জন্য দ্রুত প্রশানিক কার্য নির্বাহের প্রয়োজনীয়তা ছিল; দ্বিতীয়ত এর উপর তদানীন্তন ভারতীয় প্রধানমন্ত্রী পণ্ডিত জওহরলাল নেহরুর ব্যক্তিগত নেকনজর ছিল। নতুন ভারতের দ্রষ্টা নেহরুর চোখে চণ্ডীগড় ছিল আধুনিকমনস্কতা ও প্রগতির প্রতিমূর্তি -- নেহরুর ভাষায় "দেশের অতীত প্রথার দাসত্ব শৃঙ্খল হতে মুক্ত, দেশের ভবিষ্যতের প্রতি আস্থার প্রতীক" ("unfettered by the traditions of the past, a symbol of the nation's faith in the future.")। ফরাসি বংশোদ্ভুত সুয়েডিয়-জাত নগর-স্থপতি লে কর্বুসিয়ার চণ্ডীগড়ের পরিকল্পনা শেষ করেন ১৯৫০ সালে। কিন্তু আসলে লে কর্বুসিয়ার ছিলেন শহরটির দ্বিতীয় রূপকার। শহরটির প্রথম "মাস্টার প্ল্যান" খসড়া করেন স্থাপত্য পরিকল্পনাবিদ আলবার্ট মেয়ার যিনি পোল্যান্ডীয় স্থপতি ম্যাথিউ নরউইকির সংগে কাজ করছিলেন। ১৯৫০ সালে নরউইকির অকালমৃত্যুর কারণেই লে কর্বুসিয়ারকে প্রকল্পটি সমাপ্ত করতে আহবান করা হয়।
১৯৬৬র ১লা নভেম্বর ভারতের রাজ্য হরিয়ানার জন্ম হয় পাঞ্জাবের হিন্দিভাষী-বহুল পূর্বাঞ্চল থেকে, পশ্চিমাংশের পঞ্জাবীভাষীরা থেকে যায় পাঞ্জাব রাজ্যে। কিন্তু চণ্ডীগড় শহরটি পড়ে যায় দুটির ভৌগোলিক ও ভাষাঅঞ্চলের সীমারেখার উপরেই, এবং দুটিরই প্রশাসনিক রাজধানী হিসাবে যাতে কাজ করতে পারে সেই জন্য একে কেন্দ্র শাসিত অঞ্চল হিসাবে রাখা হয়। তা সত্ত্বেও ১৯৮৫ সালে তৎকালীন প্রধানমন্ত্রী রাজীব গান্ধীর সঙ্গে অকালি দলের সন্ত হরচাঁদ সিংহ লংওয়ালের সাক্ষরিত চুক্তি অনুসারে অঞ্চলটিকে ১৯৮৬ সালে পাঞ্জাবের অন্তর্ভুক্ত করা এবং চণ্ডীগরের জন্য আরেকটি নতুন রাজধানী তৈরি করা হবে। কিন্তু অন্তর্ভুক্তি স্থগিত রাখা হয় কারণ এর পরিবর্তে পাঞ্জাবের কিছু জেলাও হরিয়ানাতে হস্তান্তরিত হবার কথা ওঠে কিন্তু কার্যকর হয়ে ওঠেনি।
চিকিৎসাকেন্দ্র
চন্ডীগড়ে ভারতের অন্যতম সেরা হাসপাতাল স্নাতকোত্তর ইনস্টিটিউট অব মেডিকেল এডুকেশন অ্যান্ড রিসার্চ অবস্থিত। বহু জটিল রোগের ক্ষেত্রে এই হাসপাতাল অন্যতম ভরসা কেন্দ্র। এখানে মাত্র ২ দিনের একটি শিশুর সফল ভাবে অস্ত্রোপচার করেছে রোবট। গোটা এশিয়া মহাদেশে এত ছোট একটি শিশুর রোবটিক সার্জারি এই প্রথম।
জেমস ব্লেক
জেমস রাইলি ব্লেক (James Riley Blake জন্ম ২৮শে ডিসেম্বর, ১৯৭৯) একজন অবসরপ্রাপ্ত মার্কিন টেনিস খেলোয়াড়। তিনি তার দ্রুতগতি ও শক্তিশালী ফোরহ্যান্ড শটের জন্য পরিচিত ছিলেন। ১৯৯৯ থেকে ২০১৩ সাল পর্যন্ত দীর্ঘ খেলোয়াড়ী জীবনে তিনি ১০টি একক এটিপি শিরোপা জেতেন এবং ২৪টি একক ফাইনালে খেলেন। তিনি এক পর্যায়ে বিশ্বের ৪র্থ সেরা পুরুষ টেনিস খেলোয়াড়ে পরিণত হন, যা ছিল তার খেলোয়াড়ী জীবনের সর্বোচ্চ ক্রম বা র‍্যাংকিং। তিনি ২০০৬ সালে টেনিস মাস্টার্স কাপের ফাইনাল, ২০০৮ সালের গ্রীষ্মকালীন অলিম্পিক প্রতিযোগিতার সেমিফাইনাল, ২০০৮ সালের অস্ট্রেলিয়ান ওপেনের কোয়ার্টারফাইনাল এবং ২০০৫ ও ২০০৬ সালের ইউ এস ওপেনের কোয়ার্টার ফাইনালের খেলা ছিল তার খেলোয়াড়ী জীবনের সেরা কিছু কৃতিত্ব। তিনি বেশ কিছু সময় মার্কিন যুক্তরাষ্ট্রের ১ নম্বর টেনিস খেলোয়াড় ছিলেন। তিনি ২০০৪ সালে একটি ভয়াবহ দুর্ঘটনার শিকার হন যাতে তার ঘাড় ভেঙে যায়, কিন্তু তিনি ২০০৫ সালে সফলভাবে টুরে ফেরত আসেন এবং এটিপি এজন্য তাকে একটি সম্মানসূচক পুরস্কারও প্রদান করে।
পশ্চিম রাজাবাজার
<mapframe latitude="23.753457" longitude="90.386856" zoom="15" width="200" height="200" align="right" />পশ্চিম রাজাবাজার হল বাংলাদেশের ঢাকার শহরের অবস্থিত একটি মহল্লা। অঞ্চলটি তেজগাঁও থানা প্রশাসনের আওতাধীন। বাংলাদেশের আদমশুমারি ও গৃহগণনা অনুসারে পশ্চিম রাজাবাজারে ৪,৪৯৩ টি পরিবারে জনসংখ্যা মোট ২২,৯৯৭ জন।
২০০৫ ঢাকা গার্মেন্ট কারখানা ধস
২০০৫ ঢাকা গার্মেন্ট কারখানা ধস বা স্পেকট্রাম গার্মেন্ট ফ্যাক্টরি ধস যা কাঠামোগত ব্যর্থতার জন্য সোমবার, ১১ এপ্রিল ২০০৫ তারিখে বাংলাদেশের ঢাকার সাভার উপজেলায় ঘটে, যেখানে একটি নয় তলা বাণিজ্যিক ভবন ধসে পড়ে। ভবনটি ঢাকার প্রায় ৩০ কি.মি উত্তর-পশ্চিমে অবস্থিত। নিচতলায় একটি বয়লার বিস্ফোরণে ধসের সূত্রপাত হয়। ভবনটির মালিক ছিলেন একজন বাংলাদেশি ব্যবসায়ী শাহরিয়ার সায়িদ হুসাইন।
সাহতা ইউনিয়ন
আয়তন ও জনসংখ্যা
এখানে বেশ কয়েকটি শিক্ষা প্রতিষ্টান থাকলেও, স্বাক্ষরতার হার ৩০% এর ও নিচে। উন্নয়নশীল বাংলাদেশের সব সুবিধা আসলেও তা এসে পৌছায় না সাধারন জনগনের কাছে।এটার পিছনে বড় একটা সিন্ডিকেট কাজ করে।
জনপ্রতিনিধি
বর্তমান চেয়ারম্যান- মো: মিজানুর রহমান
স্টিভ ওয়াটকিন
প্রথম-শ্রেণীর ক্রিকেট
বিশ্বস্ত সিমার হিসেবে স্টিভ ওয়াটকিনের বেশ পরিচিতি ছিল। সমগ্র খেলোয়াড়ী জীবনে খুব কমই আঘাতে জর্জরিত ছিলেন। ১৯৮৬ সালে গ্ল্যামারগনের পক্ষে প্রথম-শ্রেণীর ক্রিকেটে অভিষেক ঘটে তার। ওরচেস্টারশায়ারের বিপক্ষে অনুষ্ঠিত ঐ খেলায় তিনি গ্রেইম হিক ও ফিল নীলের উইকেট লাভ করেছিলেন। এছাড়াও, সানডে লীগের দুই খেলায় মাঠে নেমেছিলেন স্টিভ ওয়াটকিন। কিন্তু, দ্বিতীয়বার দলে খেলার জন্য ১৯৮৮ সাল পর্যন্ত অপেক্ষার প্রহর গুনতে হয়েছিল তাকে। ঐ বছর গ্ল্যামারগনের প্রথম একাদশের গুরুত্বপূর্ণ সদস্যরূপে নিজেকে প্রতিষ্ঠিত করতে সবিশেষ তৎপরতা দেখান। ওয়ারউইকশায়ারের বিপক্ষে ৮/৫৯ বোলিং পরিসংখ্যান দাঁড় করান। এ পরিসংখ্যানটিই পরবর্তীতে তার খেলোয়াড়ী জীবনের সেরা হিসেবে রয়ে যায়। ঐ মৌসুমে ৪৬টি প্রথম-শ্রেণীর উইকেট দখল করেছিলেন তিনি।
উইকেট শিকারের দিক দিয়ে ১৯৮৯ সালটি তার স্বর্ণালী সময় ছিল। ঐ মৌসুমে ৯৪টি উইকেট পান। সমগ্র খেলোয়াড়ী জীবনে ৯০২টি উইকেট সংগ্রহ করেছিলেন তিনি।
১৯৯৮ সালে গ্ল্যামারগনের পক্ষ থেকে আর্থিক সুবিধা গ্রহণের খেলার জন্য স্টিভ ওয়াটকিনকে মনোনীত করা হয়। এ খেলায় তিনি £১,৩৩,০০০ পাউন্ড-স্টার্লিং লাভ করেন। সচরাচর দূর্বলমানের ব্যাটসম্যান ছিলেন তিনি। তবে ঐ বছর ৩৫.৬৬ গড়ে রান তুলতে পেরেছিলেন। সর্বোচ্চ রান ২৫ তুললেও গত ষোল ইনিংসে তার সর্বোচ্চ রান ছিল অপরাজিত ১৩। তবে, সমগ্র খেলোয়াড়ী জীবনে তার ব্যাটিং গড় ছিল ১০.৮৩। ২০০০ সালে গ্লুচেস্টারশায়ারের বিপক্ষে ৫১ রানের মনোজ্ঞ ইনিংস খেলেন। এ ইনিংসটিই তার সমগ্র খেলোয়াড়ী জীবনের একমাত্র অর্ধ-শতক ছিল।
টেস্ট ক্রিকেট
সমগ্র খেলোয়াড়ী জীবনে ইংল্যান্ডের পক্ষে তিনটি টেস্ট ও চারটি একদিনের আন্তর্জাতিকে অংশগ্রহণের সুযোগ পেয়েছেন। ১৯৯১ সালে অপ্রত্যাশিতভাবে ইংল্যান্ডের পক্ষে টেস্টে অভিষেক পর্ব সম্পন্ন হয় স্টিভ ওয়াটকিনের। সফরকারী ওয়েস্ট ইন্ডিজের বিপক্ষে প্রথম টেস্ট শুরুর পূর্বে ক্রিস লুইসের আঘাতপ্রাপ্তি তার জন্য শাপে বর হিসেবে আখ্যায়িত হয়। হেডিংলির সিমার উপযোগী প্রসিদ্ধ পিচে অনুষ্ঠিত ঐ টেস্টে পাঁচটি উইকেট পেয়েছিলেন তিনি। তন্মধ্যে, দ্বিতীয় ইনিংসে কার্ল হুপার, ভিভ রিচার্ডস ও গাস লোগিকে আউট করে খেলার মোড় ঘুরিয়ে দেন। ফলশ্রুতিতে ইংল্যান্ড জয়লাভে সক্ষম হয়েছিল। কিন্তু, দুই সপ্তাহ পর লর্ডসে তিনি তুলনামূলকভাবে তেমন ভালো খেলা উপহার দিতে পারেননি।
১৯৯৩ সালে ওভালে অ্যাশেজ সিরিজের ষষ্ঠ টেস্টের মাধ্যমে পুনরায় টেস্ট দলে অন্তর্ভূক্তি ঘটে তার। খেলায় তিনি ছয় উইকেট পান। তন্মধ্যে, দ্বিতীয় ইনিংসে অস্ট্রেলিয়ার প্রথম তিনটি উইকেট ছিল। এ খেলায় জয়লাভের মাধ্যমে পুরো সিরিজে একমাত্র জয় পায় ইংল্যান্ড দল।
অর্জনসমূহ
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৯৪ সালে উইজডেন কর্তৃক পাঁচজন ক্রিকেটারের অন্যতম হিসেবে বর্ষসেরা ক্রিকেটারের সম্মাননা লাভ করেন। বাদ-বাকী চারজনই অস্ট্রেলীয় ক্রিকেটার ছিলেন।
প্রথম-শ্রেণীর ক্রিকেট থেকে অবসর গ্রহণের পর ২০০১ সালে ওয়েলস ক্রিকেট একাডেমির পরিচালক হিসেবে মনোনীত হন স্টিভ ওয়াটকিন।
রুস্তম সোহরাব
রুস্তম সোহরাব ১৯৬৩ সালের ভারতীয় হিন্দি ভাষার চলচ্চিত্র, এফইউ রামসে প্রযোজিত এবং বিশরাম বেদেকর পরিচালিত।  ছবিতে নায়িকা হিসেবে সুরাইয়া (শেহজাদি তেহমিনার ভূমিকায়) এবং নায়ক হিসেবে পৃথ্বীরাজ কাপুর ( রুস্তম জাবুলির ভূমিকায়) অভিনয় করেছেন। গল্পটি ফার্সি কবি ফেরদৌসির রোস্তম ও সোহরাবের কিংবদন্তি কবিতার উপর ভিত্তি করে তৈরি করা হয়েছে। সোহরাব, রুস্তমের ছেলের চরিত্রে প্রেম নাথ এবং শাহরু, সোহরাবের প্রেমের চরিত্রে অভিনয় করেছেন মমতাজ। ছবিটির সঙ্গীত পরিচালনা করেছেন সাজ্জাদ হোসেন।
এটি ছিল সুরাইয়ার শেষ ছবি, যার পরে তিনি অভিনয় এবং গান পুরোপুরি ছেড়ে দেন। ছবিতে, তিনি রাজহাঁসের গান "ইয়ে ক্যাসি আজব দাস্তান হো গেই হ্যায়" গেয়েছিলেন, যা তার সেরা হিটগুলির মধ্যে একটি।
তুরা
তুরা (Tura) ভারতের মেঘালয় রাজ্যের পশ্চিম গারো পাহাড় জেলার একটি শহর ও পৌরসভা এলাকা।
২০০৯-এর আন্দামান দ্বীপপুঞ্জের ভূমিকম্প
২০০৯ আন্দামান দ্বীপপুঞ্জের ভূমিকম্প ১১ আগস্ট ১৯:৫৫ ইউটিসি সময়ে ভারতের আন্দামান দ্বীপপুঞ্জে আঘাত হানে। এই ভূমিকম্পের মাত্রা ৭.৫ Mw পরিমাপ করা হয়েছিল, এবং ২০০৪ ভারত মহাসাগরে ভূমিকম্প ও সুনামির পর এটা ছিল এই অঞ্চলের সবথেকে শক্তিশালী। ভূমিকম্পটির উপকেন্দ্র পোর্ট ব্লেয়ার থেকে ২৬০ কিলোমিটার উত্তরে ছিল, এবং এর ভূকম্পন দক্ষিণ-পূর্ব ভারত, বাংলাদেশ, মায়ানমার, এবং থাইল্যান্ড থেকেও অনুভূত হয়েছিল। প্রশান্ত মহাসাগরীয় সুনামি সতর্কতা কেন্দ্র ভারত, বাংলাদেশ, মায়ানমার, ইন্দোনেশিয়া এবং থাইল্যান্ডে একটি সুনামির সতর্কবার্তা দেয়, যদিও এটি পরবর্তীতে সরে যায়। হতাহতের কোন খবর পাওয়া না গেলেও ভবনসমূহের কিছুটা ক্ষয়ক্ষতির কথা শুনা যায়। একই সময়ে, ২০০৯ শিজুকা ভূমিকম্পও জাপানের দক্ষিণ হনশুতে আঘাত হানে।
তুরা
জনসংখ্যার উপাত্ত
আদিবাসী গারো তুরার জনসংখ্যার সংখ্যাগরিষ্ঠ, যার মধ্যে হাজং জনগণ, বাঙালি, নেপালি, কোচেস, রাভাস, বোড়ো, এবং অভিবাসী মুসলিম এবং বিহারীদের সহ অন্যান্য আদিবাসী উপজাতীয় জাতিগোষ্ঠী। তুরা শহরে গারো জনসংখ্যা 54,750 যা শহরের জনসংখ্যার 73%।
ভারতের ২০১১ সালের আদম শুমারি অনুসারে তুরা শহরের জনসংখ্যা হল ৭৪,৮৫৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে তুরা এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী।
ভূগোল এবং জলবায়ু
তুরা 25.52°N, 90.22°W এ অবস্থিত৷ এটির গড় উচ্চতা ৩৪৯ মিটার (১১৪৫ ফুট)। এর জলবায়ু হল একটি আর্দ্র উপক্রান্তীয় জলবায়ু (কোপেন জলবায়ু শ্রেণীবিভাগ: Cwa)।
স্টুয়ার্ড মুজিবুর রহমান
স্টুয়ার্ড মুজিবুর রহমান (১৯৪০ - ৫ জানুয়ারি ১৯৭২) ছিলেন ঐতিহাসিক আগরতলা ষড়যন্ত্র মামলা র ৩নং আসামি, বাংলাদেশের মহান স্বাধীনতা যুদ্ধে র অন্যতম সংগঠক ও বীর মুক্তিযোদ্ধা। তিনি মূলত তৎকালীন পাকিস্তান নৌবাহিনী তে স্টুয়ার্ড মুজিব হিসেবেই বেশি পরিচিত। বাংলাদেশের স্বাধীনতা সংগ্রাম এবং সশস্ত্র যুদ্ধে স্টুয়ার্ড  মুজিব একজন বলিষ্ঠ, সাহসী ও উজ্জ্বল স্ফুলিঙ্গের মূর্ত প্রতীক। স্বাধীনতাযুদ্ধে জীবন বিসর্জন ত্যাগ, তিতিক্ষা ও উল্লেখযোগ্য ভূমিকা রেখে স্বরনীয় ও বরনীয় মুক্তিযোদ্ধাদের অনেকে জাতীয় স্বীকৃতি পেয়ে বাংলাদেশ স্বাধীনতার ইতিহাসে হয়েছেন চির স্বরনীয় ও চির জাগ্রত, তাদের সারিতে স্টুয়ার্ড মুজিব স্বাধীনতা পিপাসু এক অনন্য ব্যক্তিত্ব, কিন্তু তার অবদান ও ত্যাগের কোন স্বীকৃত জাতীয় পর্যায়ে অদ্যাবধি দৃশ্যমান নয়।
১৯৭২ সালের ৫ জানুয়ারি তাকে সচিবালয়ের সামনে থেকে অজ্ঞাত পরিচয় লোক সাদা রঙের গাড়িতে তুলে নিয়ে যায়।
প্রাথমিক জীবন
স্টুয়ার্ড মুজিবুর রহমান ১৯৪০ সালে মাদারীপুর শহর সংলগ্ন রাস্তি ইউনিয়নের লক্ষ্মীগঞ্জ গ্রামে জন্মগ্রহণ করেন। তার বাবা মৌলভী শাহ্ সৈয়দ আবদুল লতিফ ছিলেন কো-অপারেটিভ ব্যাংকের পরিচালক। মায়ের নাম সৈয়দা জহুরুননেছা কাজী। পাঁচ ভাই বোনের মধ্যে স্টুয়ার্ড মুজিব ছিলেন তৃতীয়। কোন এক সময় গ্রামের সীমানা দিয়ে প্রবাহিত খরস্রোত আড়িয়াল খাঁ নদী র ভাঙ্গনে ঐ গ্রামের ব্যাপক ক্ষতি হয় এবং স্টুয়ার্ড মুজিব এর বাবা ঐ গ্রাম ছেড়ে ঘটমাঝি  ইউনিয়নের  ঘটমাঝি গ্রামে বসবাস শুরু করেন। এখান থেকে প্রাথমিক শিক্ষা শেষ করে চরমুগরিয়া মার্চেন্টস উচ্চ বিদ্যালয়ে লেখাপড়া করেন।
কর্মজীবন
স্টুয়ার্ড মুজিব চরমুগরিয়া মার্চেন্টস উচ্চ বিদ্যালয়ে ৮ম শ্রেনীতে পড়াশুনা অবস্থায় ১৯৫৪ সালে ঘটমাঝি ইউনিয়নের খাগদি গ্রামের বাসিন্দা পাকিস্তান নৌবাহিনীর অফিসার এম এ খান সাহেবের সাথে যোগাযোগ করেন। লে. কমান্ডার এম এ খান তৎকালিন পূর্ব পাকিস্তানে সেনা ও নৌবাহিনীর রিক্রুটিং অফিসার থাকাকালে ১৯৫৭ সালে এর শেষের দিকে মুজিবকে পাকিস্তান নৌবাহিনীতে ভর্তি করেন। মুজিবকে পাঠানো হয় পাকিস্তান নেভাল ট্রেনিং সেন্টার করাচী পি. এন. এস. বাহাদুর, ট্রেনিং শেষ করে ১৯৫৮ সাল তিনি পি এন এস মনোরাতে বদলি হন। ১৯৬২ সালে করাচীর মনোরাদ্বীপের হিমালয়াতে লিডিং সিম্যান সুলতান, স্টুয়ার্ড মুজিব ও সিম্যান নূর মুহাম্মদের নেতৃত্বে বাঙালী নাবিকদের অধিকার প্রতিষ্ঠার লক্ষ্যে ওয়েলফেয়ার এ্যাসোসিয়েশন নামে একটি সংগঠন প্রতিষ্ঠিত হয়। যা পরবর্তীতে পূর্ব পাকিস্তানে বিস্তৃতি লাভ করে। ধীরে ধীরে সংগঠনটির কর্মকাণ্ড সম্প্রসারিত হয়ে বাঙালীদের স্বাধিকার প্রতিষ্ঠার সংগ্রামের দিকে ধাবিত হয়।
আগরতলা ষড়যন্ত্র মামলা
সে সময় শেখ মুজিবুর রহমানের সঙ্গেও তাদের যোগাযোগ স্থাপিত হয়। কিন্তু এ গোপন পরিকল্পনা ফাঁস হয়ে গেলে পাকিস্তান শাসকগোষ্ঠী ১৯৬৮ সালের ১৮ জুন শেখ মুজিবুর রহমানসহ ৩৫ বাঙালীকে আসামি করে রাষ্ট্রদ্রোহের মামলা দায়ের এবং তাদের গ্রেফতার করে। মামলাটি ‘আগরতলা ষড়যন্ত্র মামলা’ নামে পরিচিত ছিল। গণআন্দোলনের মুখে ১৯৬৯ সালের ২১ ফেব্রুয়ারি পাকিস্তান সরকার তাদের মুক্তি দিতে বাধ্য হয়। মামলা নিষ্পত্তির চার যুগ পর মামলার আসামী ক্যাপ্টেন এ. শওকত আলী ২০১১ সালে প্রকাশিত একটি স্বরচিত গ্রন্থে এ মামলাকে সত্য মামলা' বলে দাবী করেন।
স্বাধীনতা যুদ্ধ
১৯৭১ সালে বাংলাদেশে মুক্তিযুদ্ধের প্রথম লগ্নে স্টুয়ার্ড মুজিব খুলনায় প্রতিরোধ যুদ্ধে অংশ নেন। ৪ এপ্রিল খুলনার গল্লামারী রেডিও সেন্টার আক্রমণের অন্যতম রূপকার ছিলেন তিনি। বাগেরহাটের ষাট গম্বুজ মসজিদে স্থাপিত মুক্তিযোদ্ধা ক্যাম্পের দায়িত্ব গ্রহণ করেছিলেন। খুলনার গল্লামারী রেডিও সেন্টার দখল যুদ্ধের পর তিনি মাদারীপুরে চলে আসেন। আগরতলা ষড়যন্ত্র মামলার আরেক অন্যতম আসামি ক্যাপ্টেন শওকত আলী আগে থেকেই মাদারীপুরে অবস্থান করছিলেন এবং দুজনে পরামর্শ করে প্রথমত নাজিমউদ্দিন কলেজ মাঠে  মুক্তিযোদ্ধাদের প্রশিক্ষনের ব্যবস্থা করেন। ১৭ এপ্রিল শনিবার সকালে মাদারীপুরের প্রাথমিক প্রশিক্ষণপ্রাপ্ত ১৬৫ ছাত্র-যুবককে সঙ্গে নিয়ে স্টুয়ার্ড মুজিব মুক্তিযুদ্ধের উচ্চতর প্রশিক্ষণ গ্রহণের জন্য ভারতের উদ্দেশে রওনা দেন। এই দলটি ছিল ভারতে গমনকারী প্রথম দল। ভারতগামী মুক্তিযোদ্ধাদের খাবার যোগাতে তিনি তার স্ত্রীর স্বর্ণালঙ্কার বিক্রি করে দেন।
৯ নম্বর সেক্টরের অন্তর্ভুক্ত হাসনাবাদ ইউনিটের মূল উদ্যোক্তা পাকিস্তান নৌবাহিনীর দুর্ধর্ষ কমান্ডো লিডিং সিম্যান বেগ, সেক্টর কমান্ডার মেজর জলিলের একজন সহযোগী কর্মকর্তা হিসেবে বিভিন্ন সামরিক অপারেশনে অংশ নিতেন। তার সঙ্গে আরো ছিলেন আগরতলা ষড়যন্ত্র মামলার অন্যতম আসামি আলোড়ন সৃষ্টিকারী স্টুয়ার্ড মুজিবর রহমান, ডুবুরি সোলতান আহমদ ও নূর মোহাম্মদ। এই দুজনও আগরতলা ষড়যন্ত্র মামলার আসামি ছিলেন। তাদের শেষ অপারেশনে হাসনাবাদের সমুদ্রগামী রণতরী পলাশ ও পদ্মা ইউনিটটিকে মাদারবেইজ হিসেবে ব্যবহার করেছিল।
ব্যক্তিগত জীবন
আগরতলা মামলা থেকে মুক্তি পেয়ে স্টুয়ার্ড মুজিব ১৯৬৯ সালে বর্তমান শরীয়তপুর জেলার আঙ্গারিয়ার রুদ্রকর গ্রামের জনাব হাসমত আলীর মেয়ে সুলতানা রহমানকে বিয়ে করেন। বিবাহিত জীবনে তিনি এক ছেলে সন্তানের বাবা। তার ছেলে টিপু সুলতান বর্তমানে মাদারীপুরে বসবাস করছেন।
স্বীকৃতি
স্টুয়ার্ড মুজিবুর রহমান এর নামে মাদারীপুরে একটি সড়কের নামকরণ করা হয়েছে।
বাঘমারা
বাঘমারা (Baghmara) ভারতের মেঘালয় রাজ্যের দক্ষিণ গারো পাহাড় জেলার একটি শহর।
জনসংখ্যার পরিসংখ্যান
ভারতের ২০০১ সালের আদমশুমারি অনুসারে বাঘমারা শহরের জনসংখ্যা ৮৬৪৩ জন। এর মধ্যে পুরুষ ৫৩ শতাংশ এবং নারী ৪৭ শতাংশ।
এ শহরে সাক্ষরতার হার ৭০ শতাংশ। পুরুষদের মধ্যে সাক্ষরতার হার ৭৩ শতাংশ এবং নারীদের মধ্যে সাক্ষরতার হার ৬৮ শতাংশ। সারা ভারতের সাক্ষরতার হার ৫৯.৫%; তার চাইতে বাঘমারা এর সাক্ষরতার হার বেশি।
এই শহরের জনসংখ্যার ১৬ শতাংশের গড় বয়স ৬ বছর বা আরো কম।
মারাট সাফিন
মারাট মুবিনোভিচ সাফিন (Мара́т Муби́нович Са́фин, Марат Мөбин улы Сафин, Marat Möbin uğlı Safin) (জন্ম জানুয়ারি ২৭, ১৯৮০) একজন রাশিয়ান রাজনীতিবিদ এবং প্রাক্তন তাতার বংশোদ্ভুত টেনিস খেলোয়াড়।
মুমতাজ (অভিনেত্রী)
মুমতাজ (হিন্দি: मुमताज़; আরবী: ممتاز) (জন্মঃ ৩১ জুলাই ১৯৪৭), হলেন একজন ভারতীয় বলিউড অভিনেত্রী, যিনি বহু হিন্দি চলচ্চিত্রে অভিনয় করেছেন। মুমতাজ একজন শিশু অভিনেত্রী হিসেবে তার অভিনয় কর্মজীবন শুরু করেন এবং তিনি ১৯৬১-১৯৬৩ সালের সময়ে ৬টি চলচ্চিত্রে একজন অতিরিক্ত জুনিয়র শিল্পী হিসেবে কাজ করেন। ১৯৬৩ সাল থেকে ১৯৬৮ সাল পর্যন্ত তিনি কম বাজেটের চলচ্চিত্রে অভিনয় করেনে, যার ফলে দারা সিং বিপরীত তিনি বি গ্রেড সিনেমার তারকা হিসাবে পরিচিত হন। প্রথম শ্রেণীতে তিনি ১৯৬৫ সালের চলচ্চিত্র "মেরে সানাম" এর অভিনয়ের মাধ্যমে মনোযোগী হন যাতে তিনি একজন রক্তচোষা ব্যক্তির ভূমিকায় অভিনয় করেন। এরপর তিনি প্রথম সারীর চলচ্চিত্রে একজন সহকারী ভূমিকায় অভিনয়ে হাজির হন। যেমন: পাথ্থার কি সানাম, রাম অর শ্যাম, এবংব্রহ্মচারী। কিন্তু ১৯৬৯ সালের জনপ্রিয় ব্যাবসাসফল চলচ্চিত্র "দো রাস্তে" তাকে রাতারাতি তারকা বানিয়ে দিয়েছিল। এটাই ছিল তার প্রথম সারির চলচ্চিত্রে প্রধান চরিত্রে নায়িকা হিসেবে প্রথম চলচ্চিত্র এবং এবং অভিনেতা রাজেশ খান্না এর সঙ্গে তার প্রথম চলচ্চিত্র। ১৯৭০ এর দশকে তিনি হিন্দি চলচ্চিত্রে ইতিহাসে একজন সফল অভিনেত্রী হিসেবে নিজেকে প্রমাণ করেন। তিনি ১৯৭০ সালের "খিলোনা" চলচ্চিত্রের জন্য ফিল্মফেয়ার শ্রেষ্ঠ অভিনেত্রীর পুরস্কার জিতে নেন। ২০১২ সালের ইন্টারন্যাশনাল ইন্ডিয়ান ফিল্ম একাডেমি (আইআইএফএ) এর উদ্যোগে তিনি ভারতীয় চলচ্চিত্রের ১০০ বছর উদ্‌যাপন উপলক্ষের অংশ হিসাবে পরিচালিত একটি জরিপে তিনি দ্বিতীয় সর্বাধিক জনপ্রিয় সৌন্দর্যবতী অভিনেত্রীর ভোট পান।